Llangollen

**Llangollen** () er en liten by og et samfunn i Denbighshire, Wales. Den er kjent for Llangollenkanalen, som forbinder byen med Nantwich i England. Elven Dee renner gjennom byen. Beliggenheten ved elvebredden danner kanten av Berwyn-fjellkjeden og delen av Deedalen av fjellkjeden Clwydian som sammen med dalen utgjør området som er definert «Område med spesielt vakker natur». Ved folketellingen i 2021 hadde samfunnet en befolkning på 3603.

I 1908 var byen vertskap for den nasjonale kulturmønstringen Eisteddfod. Senere har man startet med en årlig internasjonal eisteddfod i Llangollen. 

Rainhillkonkurransen, en test av damplokomotiver som ble utført ved Rainhill utenfor Liverpool i 1829, ble gjenskapt i Llangollen i 2002. Dette ble gjort på Llangollenbanen, en gammel strekning som nå er en turistattraksjon.

## Historie

Llangollen har fått navnet sitt fra det walisiske ordet *llan* som betyr «en religiøs bosetning» og sankt Collen, en munk fra 700-tallet som grunnla en kirke ved elven. Det sies at sankt Collen ankom Llangollen med en *[[coracle]]*, en liten lett båt som tradisjonelt har vært brukt i Wales. St. Collens kirke er den eneste kirken i Wales som er viet til sankt Collen, og det er mulig at han *kan* ha hatt forbindelser med Colan i Cornwall og med Langolen i Bretagne.

Over byen i nord ligger Castell Dinas Brân, en festning for fyrstene av Powys. Bak festningen ligger den imponerende kalksteinsklippen, kjent som Eglwyseg Rocks. Klippen fortsetter nordover til World's End i Wrexham. Den ensporede veien nord for festningen danner turstien Panorama Walk, og et monument over poeten Isaac Daniel Hooson (kjent med initialene «I.D.») fra landsbyen Rhosllannerchrugog ligger nær den østligste enden.

Valle Crucis Abbey ble etablert ved Llantysilio i cirka 1201, under beskyttelse av fyrsten eller småkongen Madog ap Gruffydd Maelor fra Castell Dinas Brân.

Broen ved Llangollen ble bygget over elven Dee på 1500-tallet for å erstatte en tidligere bro bygget rundt 1345 av John Trevor fra Trevor Hall (senere biskop av St. Asaph), som erstattet en enda eldre bro bygget under kong Henrik Is regjeringstid. På 1860-tallet ble den nåværende broen utvidet ved å legge til en ekstra bue (for å krysse den nye jernbanen) og et toetasjes steintårn med en krenelert brystvern. Dette ble en kafé før den ble revet på 1930-tallet for å forbedre trafikkflyten. Broen ble også utvidet i 1873 og igjen i 1968, ved bruk av murverk som blandet seg inn med den eldre strukturen. Det er en verneverdig bygning av grad I og et planlagt fortidsminne.

Plas Newydd («ny herskapsbolig» eller «nytt sted»), et historisk hus i byen, ligger høyt oppe i utkanten av byen, og var fra 1780 hjemmet til fruene i Llangollen, Sarah Ponsonby og Eleanor Butler, som levde sammen som et par, i tillegg til deres tjenestepike Mary Carryl. De to fruene deler samme gravminne i kirken.

Høyt oppe på motsatt side av elven Dee ligger Castell Dinas Brân, ruinene av et festning fra middelalderen som ble reist av fyrstene av Powys Fadog, den nordlige delen av det tidligere fyrsteriket Powys.

Elisegs søyle er et annet fornminne som ligger 400 meter nordnordvest for Valle Crucis Abbey. Den ble reist av Cyngen ap Cadell (død 855), konge av Powys til ære for sin oldefar Elisedd ap Gwylog. 

Fellessykehuset Llangollen Community Hospital ble ferdigstilt i 1876. Sårete soldater som led av kjemisk gass-, koldbrann- og skuddsår ble behandlet på sykehuset under første verdenskrig.

## Bilder

Llangollen River Dee (2011.10.16).jpg|Llangollen og elva Dee (foto: Geir J. M. Hval)
Valle Crucis Abbey (2011.10.16).jpg|Valle Crucis Abbey i utkanten av Llangollen (foto: Geir J. M. Hval)
Elisegs Pfeiler 5 Südost.jpg|Elisegs søyle fra tidlig middelalder
Llangollen Bridge 2014-09-17.jpg|Broen i Llangollen, den første steinbroen over elven Dee og et av «Wales syv underverker».


## Referanser


## Eksterne lenker
* 
*BBC Llangollen
*Bilder av Llangollen og området rundt, *Geograph.co.uk*